作者：辛弃疾
词牌/韵律：归朝欢

paragraphs: 万里康成西走蜀。
药市船归书满屋。
有时光彩射星躔，何人汉简雠天禄。
好之宁有足。
请看良贾藏金玉。
记斯文，千年未丧，四壁闻丝竹。
试问辛勤携一束。
何似牙签三万轴。
古来不作借人痴，有朋只就云窗读。
忆君清梦熟。
觉来笑我便便腹。
倚危楼，人间何处，扫地《八风曲》。